

**Ansvarsbevidst bogholderi- og regnskabsmedarbejder ca. 20 timer pr. uge**

*Kan du lide at arbejde selvstændig, have en alsidig arbejdsdag og er du ikke bleg for at tage ansvar – så er det med stor sandsynlighed dig vi står og mangler.*

Vanggaard Staldmontage er en mindre familieejet staldmontage-virksomhed med 7-10 ansatte.

Af primære arbejdsopgaver kan nævnes:

* Løbende bogføring
* Kreditorbogholderi med registrering af faktura i lagermodul
* Fakturering med afsæt i elektronisk tids- og materialeregistrering
* Debitorbogholderi - herunder rykning af debitor
* Periodisering
* Bank – betaling og afstemning
* Løbende vedligehold af lager i samarbejde med lagerchef
* Afstemning og opgørelser i forbindelse med månedsrapportering
* Afstemning og indberetning af moms
* Udarbejdelse af tilbud
* Klargøring af årsregnskab til revisor
* Diverse ad-hoc opgaver

Om dig:

* Du har en solid faglig viden, samt relevant uddannelse – gerne med kendskab til C5/Uniconta
* Du har et positivt sind, trives i en mindre virksomhed med en flad organisation, hvor dagligdagen byder på mange forskelligartede arbejdsopgaver.
* Du har sans for detaljerne, håndterer flere bolde i luften, og har det godt med selvstændigt at tage ansvar for dit arbejdsområde.
* Du er fleksibel og mødestabil, arbejder selvstændigt og struktureret, har det fint med deadlines.

Du tilbydes:

* Barselsvikariat – ca. 20 timer pr. uge – opstart 1.09.2020
* Et spændende og alsidigt job, hvor du får mulighed for at præge din arbejdsdag og udvikle dine arbejdsopgaver
* Et godt og tillidsfuldt samarbejdsmiljø, hvor dine primære samarbejdspartnere vil være ejerlederne
* Høj grad af frihed under ansvar
* En flad organisationsstruktur, hvor omgangstone er uformel
* Mulighed for at styrke/præge udviklingen i firmaet

Har du spørgsmål til stillingen, er du meget velkommen til at kontakte Pia Løkke Vanggård på telefon

61 36 26 42. Du kan også læse mere om virksomheden på <http://staldmontage.dk/>

Lyder stillingen som noget for dig, så send info omhandlende **ALLE** nedenstående punkter – inden den 22.06.2020 – *Ansættelsessamtaler forventes afholdt torsdag d. 25.06.2020* (+ evt. lørdag d. 04.07.2020)

1. **Ansøgning**,
2. **CV** samt evt. **relevante papirer**
3. **Forventninger til lønniveau**

via funktionen "**Søg stillingen**" eller på mail til [pia@staldmontage.dk](mailto:pia@staldmontage.dk) – mrk: ”*Ansøgning kontor 2020”*